Punëdhënësit në SHBA do të ndihmojnë gratë që udhëtojnë për abort 
Një çështje që ende po debatohet është nëse ligjet kundër abortit mund të ndëshkojnë edhe kompanitë e sigurimeve shëndetësore ose drejtuesit e kompanisë që ofrojnë ndihmë për abort?
Kur Gjykata e Lartë rrëzoi vendimin që garantonte të drejtën për abort në mbarë vendin, disa shtete filluan të zbatonin menjëherë ndalimet e abortit. Më pas disa kompani vendosën t'u mbulojnë punonjësve të tyre shpenzimet e udhëtimit për të kryer aborte jashtë shtetit ku jetojnë. Edhe përpara nxjerrjes së vendimit, kompania “Starbucks” i siguroi punonjëset se plani i tyre i kujdesit shëndetësor do të përfshinte, "mundësinë e mbulimit financiar të udhëtimit për arsye mjekësore për të patur qasje për abort". Të njejtën gjë bëri edhe kompania, “Procter & Gamble”. Ajo mbulon udhëtimet për transplantim organesh dhe procedura të tjera, por premton që vitin e ardhshëm do të zgjerojë mbulimin edhe për aborte, nëse punonjësja duhet të udhëtojë mbi 80 kilometra, deri te klinika më e afërt që kryen aborte. Identiteti i grave që kërkojnë fonde udhëtimi për abortin do të mbrohet nga një ligj federal që është në fuqi. Kur Teksasi ndaloi shumicën e aborteve, udhëheqësi i kompanisë “Salesforce” ofroi të zhvendoste punonjësit e tij në një shtet tjetër. Ligjet e reja në shtete të ndryshme, që ndalojnë abortin, e trajtojnë si vepër penale këdo që "ndihmon ose nxit" abortin. Disa vlerësojnë se këto ligje përfshijnë edhe kompanitë e sigurimeve shëndetësore, ose drejtuesit e kompanive që ofrojnë qasje për abort. Avokatja Kathryn Bakich nga kompania “Segal Group”, është eksperte me përvojë për përfitimet e kujdesit shëndetësor. , thotë zonja Bakich. Kompanitë e sigurimeve janë subjekt i ligjeve shtetërore dhe për këtë arsye ekspertë të tjerë thonë se shtetet mund të ndalojnë mbulimin e udhëtimit për abort. Për kompanitë, megjithatë është kursim i madh nëse ofrojnë mbulimin e shpenzimeve të udhëtimit për abort. Profesori i Universitetit “Case Western Reserve”, Maxwell Mehlman e sqaron. thotë zoti Mehlman. Drejtorja ekzekutive e kompanisë për prodhime sportive “Dick's”, Lauren Hobart, u zotua publikisht të sigurojë deri në 4 mijë dollarë për shpenzimet e udhëtimit për abortin. Ajo pranoi se jo të gjithë do të pajtoheshin me vendimin, por për kompaninë në fjalë dhe biznese të tjera të ngjajshme vendimi është në përputhje me imazhin e ri që këto kompani po krijojnë në opinion. , thotë ekspertja nga kompania “Segal Group”, Kathryn Bakich. Për punëdhënësit, zotimi publik në përkrahje të së drejtës për abort është një vendim i vështirë, sepse mund të rezultojë në ngjalljen e pakënaqësisë tek klientët e tyre konservatorë. Por, në të njëjtën kohë edhe mund të tërheqë punonjës të rinj.